Ziit  s'isch mol eine gsi  dä hät immer gsait, wemmer en gfröget hät  i ha kei Ziit  und sini Fründe und sini Frau händ  gmeint  das saisch du jo nu so  chomm doch au  und dä Husarzt hät nu gmeint  mached sie ä Therapie  aber er hät nöd lang öberlait und dänn gsait  i ha kei Ziit  und au dä Pfarrer mit sim Rat hät gmeint  för d'Umkehr segs nie z'spot  aber er hät gfunde, das seg em z'wiit  er heb kei Ziit  und gli druf abe isch er do under än Auto cho  und sie händ en is Grab ie glait  und d'Lüt händ noch em Esse gsait  jetzt hät er jo glich recht gha dä  Ma  er hät kei Ziit meh gha